Westel: mozijegyvásárlás SMS-ben
A Budapest Film és a Westel megállapodása révén a mobilcég ügyfelei hat budapesti mozi vetítéseire vásárolhatnak jegyet SMS-üzeneten keresztül.
A két vállalat idén márciusban már bevezetett egy mobiltelefonos mozijegyvásárlási szolgáltatást, ám ez még csak kizárólag WAP-on keresztül volt igénybe vehetõ. December 4-tõl a Budapest Film hat fõvárosi mozijának (Corvin, Mammut, Puskin, Mûvész, Szindbád, Tabán) elõadásaira már rövid szöveges üzenetben (SMS) is jegyet tudnak vásárolni a Westel ügyfelei.

Az SMS-ben történõ jegyvásárláshoz a mozi nevének elsõ két betûjét, a film kódját - ez több mûsorújságban is megtalálható-, a vetítést napját, kezdési idõpontját, illetve az igényelt jegyek számát  kell elküldeni egy megadott mobilszámra, vesszõvel elválasztva. A  rendszer egy válaszüzenetben összefoglalja a jegyvásárlással kapcsolatos információkat, többek között a díjakat, és a terem adottságait figyelembe véve az elérhetõ legkedvezõbb helyekre szóló ülõhelyek adatait kínálja fel. Amennyiben a feltételek az ügyfél számára megfelelõek, vásárlási kódjának elküldésével azonnal megvásárolhatja a mozijegyeket és kényelmesen, közvetlenül az elõadás elõtt veheti át azokat. A mozijegyek ellenértékét a havidíjas elõfizetõk meghatározott értékig utólag, havi számlájukkal fizethetik ki, a feltöltõkártyás ügyfelek pedig elõzetesen elektronikus úton feltölthetõ mobilvásárlási egyenlegükbõl vásárolhatják meg azokat.
sms megállapodás Westel Budapest Film mobiltelefon mobilcég